สังคมข่าวหุ้น
*ดัชนีหุ้นไทยปิดตลาด 1,627.01 จุด เพิ่มขึ้น 1.01 จุด มูลค่าซื้อขาย 51,061 ล้านบาท แกว่งไซด์เวย์กรอบเช่นเดียวกับตลาดภูมิภาค เม็ดเงินลงทุนกระจุกอยู่แค่ “หุ้นไฟฟ้า” และกระจายหุ้นบางตัวเท่านั้น ทำให้ทิศทางวันนี้ ภาวะหุ้นไทยแกว่งไซด์เวย์เช่นเดิม ประเมินกรอบแนวรับ 1,620 จุด แนวต้าน 1,635 จุด
15 ต.ค. 2562

เล็กเซียวหงส์
*ดัชนีหุ้นไทยปิดตลาด 1,627.01 จุด เพิ่มขึ้น 1.01 จุด มูลค่าซื้อขาย 51,061 ล้านบาท แกว่งไซด์เวย์กรอบเช่นเดียวกับตลาดภูมิภาค เม็ดเงินลงทุนกระจุกอยู่แค่ “หุ้นไฟฟ้า” และกระจายหุ้นบางตัวเท่านั้น ทำให้ทิศทางวันนี้ ภาวะหุ้นไทยแกว่งไซด์เวย์เช่นเดิม ประเมินกรอบแนวรับ 1,620 จุด แนวต้าน 1,635 จุด
*GULF กลายเป็น “หุ้นไฟแรงสูง” ทำออลไทม์ไฮได้ทุกวัน..ล่าสุดปิด 170 บาท ท่าทางจะได้ 200 บาท ภายในปีนี้..ซะแล้วกระมัง! ที่แน่ ๆ แรงแบบนี้ต้องระวังแรงเทขายออกมาด้วยเช่นกัน..แต่ที่แน่ ๆ พอร์ตลงทุนของ BBL-STEC และ ROJNA โป่งพองบานเลยทีเดียว
*DTAC วันนี้ลุ้นงบไตรมาส 3/2562 ว่ากันว่าโชว์ตัวเลขกำไร 1,700 ล้านบาท หลังค่าใช้จ่ายพิเศษต่าง ๆ ลดลง ส่วนแคมเปญที่กดดันรายได้ทยอยหมดอายุลงไปแล้ว เท่ากับว่า “ฝันร้ายต้นทุน” ผ่านไปได้อีกเปลาะหนึ่งแล้ว
*TRUE ถูกจินตนาการว่าไตรมาส 3/2562 จะมีกำไร 6,500 ล้านบาท แต่เป็นการพิเศษจากการขายสินทรัพย์เข้า DIF ประมาณ 6,300 ล้านบาท เท่ากับว่ากำไรจากการดำเนินงานจริง ๆ เพียงแค่ 200 ล้านบาทเท่านั้นเอง แม้ทำให้ดี เมื่อเทียบไตรมาสเดียวกันปีก่อน แต่ระดับ TRUE กำไรเพียงแค่ 200 ล้านบาท ดูมันเสียเหลี่ยมเจ้าสัวน้อยจริง ๆ แต่อย่างว่าตัวเลขหนี้สินรวมเกือบ 400,000 ล้านบาท เอาแค่ต้นทุนดอกเบี้ยสักประมาณ 5% ปี ๆ หนึ่งต้นทุนดอกเบี้ยเกือบ 20,000 ล้านบาท เข้าไปแล้ว.!?
*BTS แอบย่องเก็บเข้าพอร์ตไว้ได้แล้ว..ล่าสุดกระทรวงมหาดไทย โอเคกับกทม.ต่ออายุสัมปทานรถไฟสายสีเขียวออกไปอีก 30 ปี จากเดิมหมดอายุสัมปทานปี 2572 แลกกับแบกหนี้แทนกทม.แสนล้านบาท ตอนนี้เหลือเพียงตรวจสอบเอกสารเท่านั้นเอง..เชื่อว่าไม่นานเกินรอแน่ เผลอ ๆ อาจนำเข้าครม.ภายในเดือนนี้ก็เป็นไปได้ เอาเป็นว่าช้าสุดไม่เกินปีนี้ชัวร์.! แต่ที่แน่ ๆ สัมปทานรถไฟฟ้า BTS ไม่ได้อยู่ภายใต้การกำกับของ “เสี่ยหนู” และ “ศักดิ์สยาม” เหมือนกับ BEM นะครับ..รับรอง “กินผลสดไม่มีดองเค็ม” คร้าบ
*BTSGIF ถามกันมาเยอะเรื่องจ่ายคืนทุน ล่าสุดชัดแล้ว จะมีการลดเงินทุนจดทะเบียนกองทุน 1,180.75 ล้านบาท ด้วยการลดมูลค่าหน่วยลงทุน 0.204 บาทต่อหน่วย คงเหลือเงินทุนจดทะเบียน 59,257 ล้านบาท มูลค่าที่ตราไว้ต่อหน่วยลงทุน 10.238 บาท ดำเนินการเสร็จสิ้นสมบูรณ์แล้วนะ
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น